open-index/open-wikipedia-markdown huggingface dataset:
Spiegu tilts

**"Spiegu tilts"** () ir 2015. gada ASV vēsturiskā drāma, kuras režisors ir Stīvens Spīlbergs.

Filma uzņemta, balstoties uz patiesiem notikumiem saistībā ar U-2 incidentu 1960. gadā Aukstā kara laikā, kad PSRS notrieca ASV U-2 spiegu lidmašīnu. PSRS gūstā nokļuva ASV lidmašīnas pilots. Tai pašā laikā ASV cietumā atradās PSRS spiegs Rūdolfs Ābels. Amerikāņu advokātam Džeimsam Donovanam nācās uzņemties vadīt neoficiālas pārrunas par spiegu apmaiņu starp abām valstīm. Pārrunas notika Berlīnē laikā, kad tika uzbūvēts Berlīnes mūris.

Filmas scenārija autori ir Mets Čarmens un brāļi Koeni. Galvenās lomas tajā attēlo Toms Henkss, Marks Railenss, Eimija Raiena un Elans Alda.

Filmas pirmizrāde notika  Ņujorkas kinofestivālā. Filmu atzinīgi novērtēja kritiķi. Amerikas Kinoinstitūts to nosauca par vienu no desmit gada labākajām filmām. Filma tika nominēta Amerikas Kinoakadēmijas balvai sešās kategorijās, arī kā labākā filma. Vienā no kategorijām balva tika piešķirta — par labāko aktieri otrā plāna lomā tika atzīts Marks Railenss, kurš filmā tēloja Rūdolfa Ābela lomu. Filmu nominēja arī BAFTA kino balvai astoņās kategorijās, no kurās balvu par otrā plāna lomu saņēma Marks Railenss.

## Atsauces

## Ārējās saites

*
Bruklina (filma)

**"Bruklina"** () ir 2015. gada Īrijas, Apvienotās Karalistes un Kanādas kopražojuma drāmas filma, kuras režisors ir Džons Kroulijs. Filmas sižets veidots pēc Kolma Toibina (*Colm Tóibín*) romāna *Brooklyn*.

Filma ir par jaunu īrieti, kas emigrē uz Bruklinu Ņujorkā, kur ātri iemīlas. Vēlāk viņai ir jāveic izvēle starp divām valstīm. Tajā galvenās lomas attēlo Sīrša Ronana, Emorijs Koens, Dounels Glīsons, Džims Brodbents un Džulija Voltersa.

Filmas pirmizrāde notika 2015. gada Sandensas kinofestivālā 26. janvārī. Kinoteātros filmas izrādīšana tika sākta 2015. gada novembrī. Vairāki kritiķi šo nosauca par vienu no gada labākajām filmām. "Bruklina" ir nominēta Amerikas Kinoakadēmijas balvai trijās nominācijās, tai skaitā kā labākā filma. 2016. gada BBC 100 labāko 21. gadsimta filmu sarakstā "Bruklina" ierindojās 48. vietā.

## Atsauces

## Ārējās saites
Istaba (filma)

**"Istaba"** () ir 2015. gada Apvienotās Karalistes, ASV, Īrijas un Kanādas kopražojuma drāmas filma, kuras režisors ir Lenijs Ābrahamsons. Filmas sižets veidots pēc Emmas Donohju (*Emma Donoghue*) tāda paša nosaukuma romāna.

Filma ir par māti un viņas piecus gadus veco dēlu, kas tiek brīvībā pēc nebrīvē pavadītiem ilgiem gadiem. Tajā galvenās lomas attēlo Bri Lārsone, Džeikobs Tremblejs, Džoana Allena, Sons Bridžers un Viljams Meisijs.

Filmas pirmizrāde notika . "Istaba" tika nominēta Amerikas Kinoakadēmijas balvai četrās nominācijās, arī kā gada labākā filma. Īpašu ievērību ir izpelnījusies Bri Lārsone ar savu galvenās lomas tēlojumu, par lomu šajā filmā viņa ir arī saņēmusi Zelta globusa balvu un Amerikas Kinoakadēmijas balvu.

## Atsauces

## Ārējās saites
*
Uzmanības centrā

**"Uzmanības centrā"** () ir 2015. gada ASV biogrāfiskā drāmas filma, kuras režisors ir Toms Makārtijs. Filmas sižets veidots pēc patiesiem notikumiem.

Filma ir par *[[The Boston Globe]]* izmeklējošās žurnālistikas komandu, kas izmeklē bērnu pedofilijas skandālu katoļu baznīcā. Tajā galvenās lomas attēlo Marks Rafalo, Maikls Kītons, Reičela Makadamsa, Līevs Šreibers, Džons Sleterijs un Stenlijs Tuči.

Īstā laikraksta izmeklējošās žurnālistikas komanda par šīs lietas rakstiem saņēma 2003. gada Pulicera balvu. Filmas pirmizrāde notika Venēcijas starptautiskajā kinofestivālā. Vairāki kritiķi šo ir ierindojuši starp 2015. gada labākajām filmām. *Spotlight* ir saņēmusi vairākus apbalvojumus, tai skaitā Amerikas Kinoakadēmijas balvu kā labākā filma un par labāko oriģinālscenāriju. 2016. gada BBC 100 labāko 21. gadsimta filmu sarakstā "Uzmanības centrā" ierindojās 88. vietā.

## Atsauces

## Ārējās saites
*
Džoja (filma)

**"Džoja"** () ir 2015. gada ASV daļēji biogrāfiskā kinokomēdija, kuras režisors ir Deivids Rasels.
Filmas pirmizrāde notika .

Filma ir par Džoju Mangano, kas izveidoja savu biznesa impēriju un kļuva par miljonāri, 20. gadsimta 90. gados viņa izgudroja *Miracle Mop* slotu. Galvenās lomas tajā attēlo Dženifere Lorensa, Roberts De Niro, Edgars Ramiress, Daiena Leda, Virdžīnija Mādsena, Izabella Rosellīni un Bredlijs Kūpers. Dž. Lorensa par Mangano lomu saņēma Zelta globusa balvu, kā arī tika nominēta 88. Kinoakadēmijas balvai nominācijā "Labākā aktrise galvenajā lomā".

## Atsauces

## Ārējās saites
*
Eneda Tarifa

**Eneda Tarifa** (; dzimusi  Tirānā) ir albāņu dziedātāja un TV šovu vadītāja. Viņa pārstāvēja Albāniju 2016. gada Eirovīzijas dziesmu konkursā ar dziesmu "Përrallë". Tiesības pārstāvēt savu valsti viņa ieguva uzvarot šovā "Festivali i Këngës 54". Viņa ir piedalījusies Eirovīzijā arī 2003. un 2007. gadā.

## Atsauces
Iveta Mukučjana

**Iveta Muaručjana** (; dzimusi  Erevānā) ir armēņu dziedātāja un modele, kas ir uzaugusi Vācijā, Hamburgā. Viņa pārstvēja Armēniju 2016. gada Eirovīzijas dziesmu konkursā.

## Atsauces
Conura albifrons

***Conura albifrons*** ir plēvspārņu suga no *[[Chalcididae]]* dzimtas. Sastopama Ziemeļamerikā un Nearktikas reģionā.

## Ekoloģija
*Conura albifrons* ir hiperparazitoīds, kas medī vairākus kukaiņus. Primārie saimnieki ir no vaboļu un zvīņspārņu kārtām, kā arī sekundārie no divspārņu un plēvspārņu kārtām.

Primāri saimnieki:
* vaboles:
:* krāšņvaboles: *[[Brachys tessellatus]]*;
:* lapgrauži: *[[Cassida rubiginosa]]*, *[[Chalepus dorsalis]]*, *[[Exema canadensis]]*, *[[Exema dispar]]*, *[[Sumitrosis inaequalis]]*, *[[Sumitrosis rosea]]*, *[[Xenochalepus dorsalis]]*;
:* smecernieki: *[[Ceutorhynchus obstrictus]]*, *[[Hypera eximia]]*, *[[Hypera paludicola]]*, *[[Hypera postica]]*;
* zvīņspārņi:
:* *Bucculatricidae*: *[[Bucculatrix variabilis]]*;
:* *Coleophoridae*: *[[Coleophora fletcherella]]*, *[[Coleophora fuscedinella]]*, *[[Coleophora laricella]]*, *[[Coleophora malivorella]]*, *[[Coleophora pruniella]]*, *[[Coleophora salmani]]*;
:* *Gelechiidae*: *[[Arogalea cristifasciella]]*, *[[Cremona cotoneastri]]*, *[[Evagora milleri]]*, *[[Evagora starki]]*;
:* *Geometridae*: *[[Alsophila pometaria]]*;
:* *Lymantriidae*: *[[Hemerocampa leucostigma]]*, *[[Orgyia leucostigma]]*;
:* *Lyonetiidae*: *[[Bedellia somnulentella]]*;
:* *Noctuidae*: *[[Bomolocha deceptalis]]*, *[[Laphygma exigua]]*, *[[Pseudaletia unipuncta]]*, *[[Spaelotis clandestina]]*, *[[Spodoptera exigua]]*;
:* *Pterophoridae*: *[[Platyptilia antirrhina]]*;
:* *Pyralidae*: *[[Acrobasis rubrifasciella]]*, *[[Evergestis rimosalis]]*, *[[Plodia interpunctella]]*;
:* *Tortricidae*: *[[Ancylis comptana]]*, *[[Ancylis divisana]]*, *[[Ancylis platanana]]*, *[[Archips cerasivoranus]]*, *[[Choristoneura rosaceana]]*, *[[Lobesia viteana]]*;
:* *Yponomeutidae*: *[[Argyresthia aureoargentella]]*, *[[Argyresthia laricella]]*, *[[Argyresthia thuiella]]*, *[[Plutella maculipennis]]*, *[[Plutella xylostella]]*.

Sekundāri saimnieki:
* divspārņi:
:* kāpurmušas: *[[Pseudoperichaeta erecta]]*;
* plēvspārņi: 
:* Braconidae: *[[Apanteles atalantae]]*, *[[Apanteles congregatus]]*, *[[Apanteles griffini]]*, *[[Apanteles lacteicolor]]*, *[[Apanteles marginiventris]]*, *[[Apanteles militaris]]*, *[[Cotesia orobenae]]*;
:* Ichneumonidae: *[[Bathyplectes curculionis]]*, *[[Bathyplectes exiguus]]*, *[[Gelis minimus]]*, *[[Hyposoter exiguae]]*;

## Atsauces
Kerola

**"Kerola"** () ir 2015. gada Lielbritānijas un ASV romantiskā drāma, kuras režisors ir Tods Heinss. Filmas sižets veidots pēc Patrīcijas Haismitas romāna *The Price of Salt*.

Filma ir par jaunu fotogrāfi un viņas attiecībām ar gados vecāku sievieti, kas piedzīvo šķiršanos. Tajā galvenās lomas attēlo Keita Blanšeta, Rūnija Mara, Sāra Polsone un Kails Čāndlers.

Filmas pirmizrāde notika Kannu kinofestivālā, kur Mara dalīja labākās aktrises balvu, pati filma tika nominēta Zelta palmas zaram. Daudzi kritiķi šo ierindoja starp 2015. gada labākajām filmām, Amerikas Kinoinstitūts to nosauca par vienu no desmit gada labākajām filmām. "Kerola" tika nominēta Amerikas Kinoakadēmijas balvai sešās nominācijās, nevienu no tām gan neiegūstot. 2016. gada BBC 100 labāko 21. gadsimta filmu sarakstā "Kerola" ierindojās 69. vietā.

## Atsauces

## Ārējās saites

*
Heija muižiņa

[thumb|270px|Heija muižiņa 1807. gadā ([Broce).]]
thumb|270px|Heija muižiņas ēka pirms Pirmā pasaules kara.

**Heija muižiņa** () bija 18. gadsimta vidū baroka stilā celta Rīgas tirgotāja Kārļa Bērensa ārpilsētas vasarnīca ar sākotnējo nosaukumu *Schoongezicht* ("Skaistais skats") tagadējā Daugavgrīvas ielā 25 Pārdaugavā.

18. gadsimta otrajā pusē muižiņā pārmaiņus uzturējušies Apgaismības laikmeta filozofi Johans Georgs Hāmanis (1753—1759) un Johans Gotfrīds Herders (1764—1769). Muižiņas parka pakājē sākās Filozofu aleja (*Philosophengang*), kas turpinājās gar Daugavas stāvkrastu līdz Drēzena muižiņai. Savu nosaukumu tā ieguva pēc tam, kad 18. gadsimta beigās to īpašumā ieguva angļu tirgotājs Džons Hejs (*John Hay*).

Ēka nodega 1980. gados, nojaukta 1990. gadu beigās.

## Vēsture
[thumb|230px|left|Bērensu muiža (''Berendshof'') blakus Hāgena muižiņai (apvilkta) 17. gadsimta kartē ([Johans Kristofs Broce|Broces kopija no Ē. Tolka kartes, 1700)]]
Muižiņas ēkas celtas jau agrāk Bērensu dzimtai piederējušā zemes gabalā, kas 18. gadsimta sākumā saukts par Bērensu muižu (*Berendshof*). Pēc 1750. gada veiksmīgais tirgotājs un filantrops Kārlis Bērenss (1725—1789) šeit uzcēla savu vasaras mītni, no kuras pavēries lielisks skats uz Vecrīgu. 1786. gadā muižas zemes iekļāva Rīgas pilsētas teritorijā. Pēc K. Bērensa nāves muiža tika novērtēta uz 2000 Alberta dālderiem un pārdota tirgotājam Dž. Heijam.

1812. gada kara laikā Heija muižiņas ēkas nav nodedzinātas kopā ar citām Āgenskalna ēkām. Pēc dzimtbūšanas atcelšanas 19. gadsimta vidū tuvējās Švarcmuižas zemes sāka dalīt gruntsgabalos un pārdot apbūvei Rīgā ieceļojušajiem lauciniekiem. 20. gadsimta pirmajā ceturksnī nams bija Sketeru ģimenes īpašumā, uz ielas pusi tika pārvietota nama kolonāde un balkons.

Pēc 1920. gada agrārās reformas muižiņā atradās E. Martina ērģeļu būvētava, pirms Otrā pasaules kara muižiņas ēkas piederēja G. Lēmanam. Pēc Latvijas okupācijas un kara beigām ēkā atradās Rīgas mehāniskās fabrikas kopmītnes. 1980. gados muižiņa smagi cieta ugunsgrēkā, tika uzsākta tās restaurācija, pēc tam tā pamesta bez logiem un durvīm, novesta avārijas stāvoklī un 1990. gados privatizēta. Pirms 2000. gada ēkas atliekas tika nojauktas un nolīdzinātas.

## Apraksts
Heija muižiņa bijusi vienstāva koka ēka ar stāvu mansarda jumtu, diviem pildrežģa tehnikā veidotiem mezonīniem. Visām nama pirmā stāva telpām, arī reprezentācijas zālei bija nekrāsoti, trinītī likti profilētu dēļu griesti. Rūpīgi tēstās guļšķautņu sienas klāja papīra tapetes.

## Literatūra
* Koka Rīga, Rīga, Neputns, 2001, 90., 91., 172. lpp.
* Kaupuža D. Rīgas muižiņas. Latvijas architektūra, Rīga, 2005, 95. lpp.
* Broce J.K. Zīmējumi un apraksti, 2.sējums. Rīga, Zinātne, 1996, 272. lpp.

## Atsauces
Teodors Adorno

**Teodors Adorno** (; dzimis , miris ), īstajā vārdā **Teodors Ludvigs Vīzengrunds** (*Theodor Ludwig Wiesengrund*), bija vācu filozofs, sociālo zinātņu teorētiķis, muzikologs un kultūras kritiķis.

Viņa agrīnajos darbos jūtama Ģerģa Lukāča un Ernsta Bloha marksistisko nostādņu ietekme, kā arī liela interese par Zigmundu Freidu. Galvenokārt ar Adorno veikumu tapis darbs "Autoritārā personība" (1950) — nozīmīgs psihoanalītisks un socioloģisks pētījums, kurš daļēji sakņojas Ēriha Fromma idejās un kura ietvaros tapusi F skala.

1930. gadā Teodors Adorno sāka strādāt Sociālo pētījumu institūtā Frankfurtē pie Mainas un kļuva par vienu no vadošajiem tā darbiniekiem. Kad pie varas nāca nacisti, institūts līdz ar tā direktoru Maksu Horheimeru pārcēlās uz ASV, un T. Adorno vēlāk tam sekoja, iegūdams ASV pilsonību. 1940. gados viņš kopā ar M. Horkheimeru sarakstīja grāmatu "Apgaismības dialektika", kurā aizstāv viedokli, ka racionalitāte cilvēkus joprojām nav atbrīvojusi no to mītiskās pagātnes un ka dabas pasaules dominēšana ir novedusi pie sociālās pasaules kontroles. 1949. gadā Adorno atgriezās Vācijā un 1951. gadā publicēja grāmatu *"Minima moralia*: refleksijas par izpostīto dzīvi", kurā virknēti Frīdriha Nīčes stilā veidoti aforismi — liela daļa par trimdas problēmām. Grāmatā "Negatīvā dialektika" (1966) viņš visus filozofus kritizē, ka tie ticot kādai neeksistējošai absolūtai jeb galējai būtībai, ar kuru varētu izskaidrot visu pārējo. Tas esot bīstami, jo novedot pie totalitārās un despotiskas domāšanas, kura indivīdu pārvērš par manipulāciju objektu. Adorno daudz rakstījis arī par mūzikas un mākslas estētiku un socioloģiju, sarakstījis grāmatu "Jaunās mūzikas filozofija" (1947).

## Ārējās saites

* Adorno, Theodor. ''Aesthetic Theory.''  University of Minnesota Press, 1996
* Gravesite
* Illuminations – The Critical Theory Project
* Odysseus and the Siren Call of Reason: The Frankfurt School Critique of Enlightenment published in Other Voices, n.1 v.1, 1997.
* "Adorno during the 1950s" by Juergen Habermas
Dženifere Džeisone Lī

**Dženifere Džeisone Lī,** dzimusi **Dženifere Lī Morrova** (; dzimusi ) ir amerikāņu aktrise.

Viņa sāka savu karjeru televīzijā 1970. gados. 1982. gadā debitēja kino ar Steisijas Hamiltones lomā filmā *[[Fast Times at Ridgemont High]]*. Vēlāk saņēma uzslavas par dalību filmās *[[Miami Blues]]* (1990), *[[Last Exit to Brooklyn]]* (1990), "Uguns spēks" (1991), "Meklēju vientuļu balto sievieti" (*Single White Female*, 1992) un "Īsie stāsti" (*Short Cuts*, 1993).

Aktrise nominēta Zelta globusa balvai par Dorotijas Pārkeres lomu filmā *Ms. Parker and the Vicious Circle* (1994). Džeisone Lī spēlēja lomu viņas mātes, scenāristes Barbaras Tērneres, sarakstītā filmā *Georgia* (1995). 2001. gadā viņa palīdzēja sarakstīt un režisēt Alanam Kamingam filmu *[[The Anniversary Party]]*. 2002. gadā Lī piedalījās krimināldrāmā "Ceļš uz pekli". 2007. gadā aktrise spēlēja lomu ģimenes drāmā "Margo kāzās" (*Margot at the Wedding*). Viņai piešķirta Džilas Praisas-Grejas loma kanāla *Showtime* seriālā *Weeds*. 2015. gadā viņa saņēma atzinību par Lizas lomu animācijas filmā *[[Anomalisa]]* un par Deizijas Domergas lomu Kventina Tarantīno filmā "Pretīgais 8nieks", par ko viņu nominēja Zelta globusam un Amerikas Kinoakadēmijas balvai. Kopš 2017. gada Džeisone Lī spēlējusi vienu no galvenajām lomām *[[Netflix]]* seriālā *Atypical*.

Viņa nominēta *Drama Desk* balvai par Beverlijas Mosas lomu Maika Lī iestudējumā *Abigail's Party*. Džeisone Lī debitēja Brodvejā 1998. gadā, aizvietojot kādu citu aktrisi Sallijas Boulzas lomā mūziklā *Cabaret*.

## Bērnība
Lī ir dzimusi Holivudā, Kalifornijas štatā. Viņas tēvs, Viks Morrovs (dzimis Viktors Morozovs), bija aktieris, un viņas māte, Barbara Tērnere, bija scenāriste. Vecāki šķīrās, kad Džeisonei Lī bija divi gadi. Pēc dzimšanas viņai deva vārdu Dženifere Lī Morrova. Uzvārdu viņa mainīja savas aktrises karjeras sākumā, pieņemot otro vārdu Džeisone, godinot aktieri Džeisonu Robardu, Lī ģimenes draugu. Džeisones Lī vecāki bija ebreji, un viņu ģimenes bija no Krievijas un Austrijas.

Lī ir vidējais bērns starp trim māsām. Vecākā māsa, Kerija Anna Morrova, tehniskā padomdevēja savas mātes filmā *Georgia*, nomira 2017. gadā. Džeisonei Lī ir arī pusmāsa, Mina Badija (dzimusi Badiji — viņas mātes otrā laulība). Badija tēlojusi kopā ar Lī filmā *The Anniversary Party.* Filmu režisors Reza Badiji kļuva par Džeisones Lī patēvu pēc tam, kad apprecējās ar Lī māti.

## Filmogrāfija

## Ārējās saites
New Shepard

thumb|right|240px|''Crew Capsule 2.0'' kapsula pēc nolaišanās 2017. gada 12. decembrī

***New Shepard*** ir daudzkārtizmantojama suborbitāla transportsistēma ar vertikālu startu un vertikālu nosēšanos. To izstrādā ASV uzņēmums *[[Blue Origin]]* kā komerciālu sistēmu suborbitālajam kosmiskajam tūrismam.

Sistēma nosaukta par godu ASV pirmajam astronautam Alanam Šepardam, kas pirmais ASV veica suborbitālu lidojumu.

Pirmais raķetes prototipa lidojums notika 2006. gadā.

2012. gada 19. oktobrī veikts apkalpes kapsulas glābšanas sistēmas izmēģinājums. Kapsula sasniedza 703 metru augstumu un veiksmīgi nolaidās ar izpletni.

Pirmais *New Shepard* lidojums notika 2015. gada 29. aprīlī. Tika sasniegts 93,5 km augstums. Kapsula veiksmīgi nolaidās ar izpletņiem, bet raķetes vertikālā nosēšanās neizdevās, jo hidrauliskajā sistēmā bija zudis spiediens.

2015. gada 23. novembrī notika *New Shepard* otrā eksemplāra lidojums. Tika sasniegts 100,5 km augstums, pārsniedzot Kārmāna līniju. Gan kapsula, gan raķešpakāpe veiksmīgi piezemējās.
2016. gadā *New Shepard 2* un nolaižamais aparāts *RSS Jules Verne* veica četrus lidojumus, visi veiksmīgi.

2017. gadā tika izgatavota trešā modifikācija ***New Shepard 3***. Tai bija palielinātas atkārtotas izmantošanas spējas un uzlabota karstumaizsardzība, kā arī uzlabotas konstrukcijas dzinējiekārta. Apkalpes kapsulai *Crew Capsule 2.0* (*RSS H.G. Wells*) bija ierīkoti iluminatori.
*New Shepard 3* pirmais lidojums notika 2017. gada 12. decembrī.

## Lidojumi

## Atsauces

## Ārējās saites
* Blue Origin
Maksimiliāns I Jozefs

**Maksimiliāns I Jozefs** (; dzimis , miris ) bija Bavārijas kūrfirsts no 1799. gada un Bavārijas karalis no 1806. gada.

Dzimis Pfalcas-Cveikbrikenes pfalcgrāfa un hercoga Frīdriha Mihaela ģimenē. 1795. gadā mantoja Cveibrikeni, līdz ar bezbērnu Kārļa Teodora nāvi 1799. gadā kļuva par Kūpfalcas un Bavārijas kūrfirstu un Jīlihas-Bergas hercogu.

Ārpolitikā orientējās uz Napoleonu un piedalījās karos Napoleona pusē. 1805. gadā ar Francijas atbalstu Bavārija kļuva ar karalisti, un Maksimiliāns I Jozefs - par tās pirmo karali. 1813. gada oktobrī Maksimiliāns I Jozefs pārgāja Napoleona pretinieku koalīcijas pusē, tomēr saglabāja karaļa titulu. Maksimiliāna I Jozefa valdīšanas laikā valstīs notika plaša baznīcas īpašumu sekularizācija.

## Ārējās saites
Papuasijas lorikets

**Papuasijas lorikets** (*Charmosyna papou*) ir papagaiļveidīgo kārtas putns, kas sastopams Jaungvinejā. Šai sugai raksturīga sarkanā un melnā melanistiskā krāsu fāze. Tās gadījumā sarkano spalvu vietā ir melnās.

Populācijas kopējais daudzums nav zināms, taču suga ir diezgan parasta visā savā izplatības areālā.

## Izskats
thumb|left
Papuasijas lori ķermeņa garums ir 25 cm, svars 90—115 grami.

Apspalvojums pamatā sarkans tumši zaļš. Raibo ietērpu papildina melnie, dažādu nokrāsu zilie un dzeltenie toņi. Knābis oranži sarkans. 

## Ligzdošana
Perējumā parasti 2 olas. Perēšanas ilgums 26—27 dienas. Putnēni apspalvojas pēc 8—9 nedēļām.

## Barība
Pārtiek no nektāra, ziediem, augļiem, ogām, sēkliņām, iespējams, arī nelieliem kukaiņiem un to kāpuriem.

## Sistemātika
Papuasijas loriketam ir četras pasugas:

* ***Charmosyna papou papou***, Scopoli, 1786 — izplatīta Doberai pussalā Jaungvinejas ziemeļrietumos Indonēzijā

* ***Charmosyna papou goliathina***, Rothschild & Hartert, 1911 — izplatīta no Veilanda kalniem Papua provincē Indonēzijas austrumos līdz Austrumu kalnienes provincei Papua-Jaungvinejas rietumos

* ***Charsomyna papou wahnesi***, Rothschild, 1906 — izplatīta Huonas pussalā Morobes provincē Papua-Jaungvinejas austrumos

* *** Charmosyna papou stellae***, A.B.Meyer, 1886 — izplatīta no Hercoga kalniem Morobes provincē Papua-Jaungvinejas austrumos līdz Ouena Stenlija kalnu grēdai Papua-Jaungvinejas dienvidaustrumos  

## Atsauces
Dāņu meitene

**"Dāņu meitene"** () ir 2015. gada Apvienotās Karalistes, ASV un Beļģijas kopražojuma biogrāfiskā drāmas filma, kuras režisors ir Toms Hūpers. Filmas sižets veidots pēc Deivida Ebershofa romāna *The Danish Girl*.

Filma ir par dāņu māksliniecēm: Lili Elbi (dzimusi kā Einārs Vegeners) un Gerdu Vegeneri. Einārs Vegeners ir viens no pirmajiem zināmajiem cilvēkiem, kam veikta dzimumu maiņas operācija. Galvenās lomas filmā attēlo Edijs Redmeins, Alīsia Vikandere, Matiass Šoenertss un Bens Višo.

Filmas pirmizrāde notika Venēcijas kinofestivālā. Vairākās valstīs (piemēram, Katarā, Bahreinā, Kuveitā) filma ir aizliegta. "Dāņu meitene" ir saņēmusi vairākus apbalvojumus, tā tika nominēta Amerikas Kinoakadēmijas balvai četrās nominācijās, no kurām vienu arī saņēma (Alīsia Vikandere kā labākā aktrise otrā plāna lomā).

## Atsauces

## Ārējās saites
Pretīgais 8nieks

**"Pretīgais 8nieks"** () ir 2015. gada amerikāņu vesterns, kura režisors ir Kventins Tarantīno.

Filma ir par astoņiem svešiniekiem, kas iebraucamajā sētā paslēpušies no sniega vētras, darbība notiek pēc Amerikas pilsoņu kara. Tajā galvenās lomas attēlo Semjuels Džeksons, Kurts Rasels, Dženifere Džeisone Lī, Voltons Godžinss, Demjans Biširs, Tims Rots, Maikls Madsens un Brūss Dīrns.

Filmas pirmizrāde notika . Tā uzņemta *Ultra Panavision 70 mm* formātā. Mūziku filmai komponējis Ennio Morrikone (pazīstams arī ar komponēto mūziku Leones spageti vesterniem). Filma tika izvirzīta Amerikas Kinoakadēmijas balvai trijās nominācijās — labākā aktrise otrā plāna lomā (Dženifere Džeisone Lī), labākais operatora darbs (Roberts Ričardsons) un labākā oriģinālmūzika (Ennio Morrikone). Balvu saņēma Ennio Morrikone par labāko oriģinālmūziku.

## Atsauces

## Ārējās saites
*
BELINTERSAT-1

***BELINTERSAT-1*** ir Baltkrievijas sakaru pavadonis. Ģeostacionārajā orbītā palaists 2016. gada janvārī. Projektu pārvalda Baltkrievijas Nacionālā pavadoņu sakaru un apraides sistēma *[[Belintersat]]*.

Kosmisko aparātu izgatavojusi Ķīnas Kosmosa tehnoloģiju akadēmija uz platformas *[[DHF-4]]* bāzes. Sakaru aparatūru piegādāja Francijas *[[Thales Alenia Space]]*. Pavadonis apgādāts ar 18 Ku joslas un 20 C joslas raidītajiem. Divus Ku joslas raidītājus izmantos Baltkrievijas valsts vajadzībām, astoņus raidītājus (7 C joslas un 1 Ku joslas) nodoti Ķīnas pusei, un tie tiek marketēti ar nosaukumu ***Zhongxing 15*** jeb ***ChinaSat 15***. Pārējie raidītāji tiks iznomāti Eiropas, Azijas un Afrikas sakaru operatoriem.

## Lidojuma gaita
*BELINTERSAT-1* tika palaists  16:57 UTC ar nesējraķeti *[[Chang Zheng 3B/E]]* no Sičanas kosmodroma.
*BELINTERSAT-1* tika izvietots ģeostacionārajā orbītā punktā 51,5° austrumu garuma.

## Ārējās saites
* BELINTERSAT-1 Belintersat
* Belintersat 1 (ZX 15, ChinaSat 15) Gunter Dirk Krebs
Staņislavs Kerbedzis

**Staņislavs Kerbedzis** (, ; 1810–1899) bija lietuviešu cilmes inženieris, tiltu būves speciālists, Pēterburgas Universitātes profesors (1842), Krievijas Impērijas armijas ģenerālmajors (1850), Pēterburgas Zinātņu akadēmijas goda loceklis (1858). Lūznavas un Riebiņu muižu īpašnieks.

## Dzīvesgājums
Dzimis 1810. gadā Naudvaru muižā (, ) uz rietumiem no Panevēžas, tolaik Viļņas guberņā, tās īpašnieka Valeriāna Kerbedža ģimenē.
Mācījās Panevēžas Piaristu ordeņa skolā, pēc tam Kauņas klasiskajā ģimnāzijā. Studēja Viļņas Universitātē (1826–1828), pēc tam līdz 1831. gadam Pēterburgas Ceļu inženieru korpusa institūtā (*Институт корпуса инженеров путей сообщения*). Studiju laikā 1830. gadā piedalījās tilta projektēšanā pār Ventas-Dubīsas kanālu.
Šajā laikā agrākās Polijas-Lietuvas kopvalsts teritorijā notika Novembra sacelšanās (1830—1831).

1837. un 1838. gadā viņš kopā ar profesoru D. Meļņikovu apceļoja daudzu Eiropas valstu universitātes, pēc tam darbojās kā mācībspēks Varšavas un Pēterburgas augstskolās. 1842. gadā tika ievēlēts par Pēterburgas Universitātes vispārīgās mehānikas profesoru. 
No 1841. līdz 1850. gadam viņš strādāja pie tilta būves pāri Ņevas upei Pēterburgā. Pēc tā pabeigšanas viņam piešķīra ģenerālmajora militāro pakāpi un ievēlēja par Pēterburgas Zinātņu akadēmijas korespondētājlocekli.

1852. gadā viņu iecēla par dzelzceļa līnijas Pēterburga—Varšava būvniecības direktora vietnieku un viņš devās uz Austriju, Beļģiju, vācu valstīm un Angliju apgūt pieredzi dzelzs tiltu celšanā. 1853.-1857. gadā viņš vadīja lielo dzelzceļa tiltu būvi pāri Lugas upei un Daugavai Daugavpilī. 1859.-1864. gadā viņš vadīja dzelzceļa tilta būvi pāri Vislas upei Varšavā.

No 1863. gada viņš strādāja Krievijas Impērijas Transporta ministrijā, no 1872. gada vadīja Kronštates un Pēterburgas ostu izbūvi. 1870. gadā viņš nopirka Laizēnu muižu (*Lajziny*) no brāļiem Pētera un Jūlija Dlužņevskiem, bet 1874. gadā Riebiņu muižu. 1881. gadā viņu iecēla par īsteno slepenpadomnieku. 1891. gadā viņš pensionējās un apmetās uz dzīvi Varšavā, vasaras pavadīja Latgalē.

Miris 1899. gadā Varšavā, apglabāts Povonzku (*Powązki*) kapsētā.
Arnolds Moltrehts

**Arnolds Kristiāns Aleksandrs Moltrehts** (, dzimis , miris ) bija vācbaltiešu ārsts - oftalmologs un neirologs. Pazīstams Krievijas Tālo Austrumu faunas pētnieks un etimologs.

Dzimis Matīšu mācītājmuižā. Arnolda brālis Kārlis Moltrehts kļuva par mācītāju. 1892. gadā beidza Bērzaines ģimnāziju, no 1893. līdz 1899. gadam studēja medicīnu Tartu Universitātē. Strādāja Sanktpēterburgā, papildinājās Vācijā un Šveicē. 1902. gadā Moltrehtu nosūtīja par acu slimību vienības vadītāju uz Krievijas Tālajiem Austrumiem, kur Moltrehts nostrādā par ārstu Usurijskā, Habarovskā un Vladivostokā līdz trīsdesmito gadu beigām. Paralēli ārsta darbam no 1909. gada publicējās par Tālo Austrumu kukaiņu pētniecības jautājumiem. Pēc Otrā pasaules kara pārcēlās uz VFR, kur miris 1952. gadā.

## Ārējās saites
*Moltrehts Erik-Amburger-Datenbank
Riebiņu muiža

thumb|280px|Riebiņu muižas kungu māja mūsdienās (2001).
thumb|280px|S. Maslovska akvarelis "Rudens Riebiņos" (1902).
**Riebiņu muiža**, arī **Rībenes muiža**, agrāk **Ribenišku muiža** (), bija muiža, kuras vēlīnā klasicisma stilā būvētā kungu māja atrodas Riebiņu ciemā, 8 km no Preiļiem un 213 km no Rīgas.

## Vēsture
16. gadsimta pirmajā pusē Livonijas ordeņa mestrs Valters fon Pletenbergs apkārtējās zemes izlēņoja bruņniekam Gerhardam Rēbinderam, no viņa pārveidotā uzvārda muiža vēlāk ieguvusi savu nosaukumu.
Poļu-zviedru karu sākumā 1600. gadā Polijas–Lietuvas kopvalsts valdnieks Zigismunds III muižu atsavināja Gerharda Rēbindera mazdēlam un nodeva to Ernestam Korfam, kas uzcēlis muižas ēkas tagadējā vietā. 
1716. gadā Gedeons Korfs atteicās no Riebiņu muižas par labu Gothardam Ernestam fon Berkam un viņa sievai Marijai (dz. Korfai), bet Berka dēls 1758. gadā muižu pārdeva Inflantijas seimika rakstvedim Mihaelam Veisenhofam.

Veisenhofu valdīšanas laikā 19. gadsimta pirmajā pusē Riebiņu muižas pils pārbūvēta vēlīnā klasicisma stilā, vēlāk piebūvēja vienāda lieluma sānu būves un divus neobarokālus torņus abos ēkas galos. M. Veisenhofa dēla Tadeja vienīgā meita Konstance apprecējās ar Krievijas Impērijas armijas ģenerāli Jēkabu de Perēnu (*J. de Perrin*, *Яков Яковлевич Перрен*, 1785—1853). 19. gadsimtā tika uzsākta ainavu parka un dendrārija izveide.

1874. gadā muižu nopirka lietuviešu izcelsmes inženieris ģenerālmajors Staņislavs Kerbedzis (1810—1899), kas bija vadījis dzelzceļa līnijas Pēterburga—Varšava būvniecību. Viņa meita Eugēnija Kerbedža 19. gadsimta beigās lika muižas pili kapitāli izremontēt un vasarās muižā izmitināja poļu gleznotājus Staņislavu Maslovski, Marianu Tšebiņski (*Trzebiński*), Konrādu Kržižanovski un tēlnieci Jūliju Stabrovsku.
Šeit tapuši Konrāda Kržižanovska (1872–1922) darbi “Biljarda zāle Riebiņos” (1904), “Klavieres“ (1905), “Ziemas studija ar audzēkņiem” (1907).

1920. gada zemes reformas laikā Riebiņu muižu sadalīja 66 vienībās 573 ha kopplatībā, bijušajā muižas pilī iekārtoja Silajāņu pagasta Riebiņu II pakāpes pamatskolu. Skolā līdz Otrajam pasaules karam darbojās trīs plūsmas: latviešu, krievu un ebreju. Pēc tam, kad 1975. gadā pamatskolu likvidēja, vietējais kolhozs ēkas izmantoja kā noliktavu.

## Pils laukums un parks
Pils laukuma abās pusēs viena otrai pretī atradās vienstāva celtnes, bet laukuma vidū – baseins ar strūklaku. Ap pili tika izveidots skaists ainavu parks. Riebiņu pilī atradās pils kapela un bibliotēka, kā arī gleznu un skulptūru galerija.

## Atsauces
Vitālijs Hvorostiņins

**Vitālijs Hvorostiņins** (dzimis  Preiļos) ir Latvijas hokejists, malējais uzbrucējs. Pašlaik (2018) Hvorostiņins spēlē Vācijas 4. līgas komandā *ECW Sande*.

## Spēlētāja karjera
Profesionāļa karjeru Hvorostiņins sāka 2009.—10. gada sezonā, kuru aizvadīja Latvijas čempionāta komandā DHK Latgale. Nākamo sezonu viņš uzsāka QMJHL klubā *[[Val-d'Or Foreurs]]*, taču jau pēc trīs tās rindās aizvadītām spēlēm komandu pameta, atgriežoties DHK Latgale sastāvā. 2011.—12. gada sezonu aizvadīja Somijas junioru līgā, taču tad pievienojās Ukrainas hokeja līgas komandai *[[Bilyy Bars Bila Tserkva]]*. Ukrainā hokejists aizvadīja nākamās divas sezonas, 2013. gadā kļūstot par Ukrainas čempionu.

2014.—15. gada sezonu aizvadīja Rīgas "Prizma" rindās. Ar 27 punktiem 29 spēlēs Hvorostiņins bija komandas rezultatīvākais spēlētājs. "Prizmas" rindās spēlēja līdz 2017. gada sākumam, kad pārcēlās uz Vāciju.

## Ārējās saites
Elsterverda

**Elsterverda** () jeb **Vikova** () ir pilsēta Vācijā, Brandenburgā, Elbas-Elsteres apriņķī pie Švarce Elsteres upes, 48 kilometrus uz ziemelrietumiem no Drēzdenes.

## Vēsture
Rakstos pirmoreiz minēta 1211. gadā. Pilsētas tiesības no 1364. gada. Pēc Otrā pasaules kara tā atradās VDR sastāvā.

## Atsauces

## Ārējās saites
Veismaņi

**Veismaņi** var būt:
* Veismaņi — apdzīvota vieta Olaines pagastā
* Veismaņi — apdzīvota vieta Vaives pagastā
Krišs Grundmanis

**Krišs Grundmanis** (dzimis  Rīgā) ir bijušais latviešu hokejists, aizsargs. Karjeras lielāko daļu aizvadījis dažādos Latvijas čempionāta klubos, četras reizes kļuvis par Latvijas čempionu.

## Karjera
Karjeru Grundmanis sāka 2005.—06. gada sezonā, to aizvadot Baltkrievijas Ekstralīgā spēlējošās HK Rīga 2000 sastāvā. Komandas rindās Grundmanis kļuva arī par Latvijas čempionu. Nākamo sezonu Grundmanis aizvadīja Ontārio hokeja līgas vienībā *[[Toronto St. Michael's Majors]]*, savukārt 2007.—08. gada sezonu aizvadīja USHL, CHL un ECHL komandās. 2008.—09. gada sezonā atgriezās HK Rīga 2000 sastāvā. 2009.—10. gada sezonā turpināja spēlēt Rīgas "Dinamo" fārmklubā, Rīgas "Dinamo Juniors" rindās.

2010.—11. gada sezonu Grundmanis aizvadīja Lielbritānijas EIHL un EPIHL čempionātos, tad divus gadus spēlēja Čehijas zemākajās līgās. 2013.—14. sezonā pievienojās Rīgas "Prizma" rindām, tās sastāvā kļūstot par Latvijas čempionu. 2015.—16. gada sezonas vidū pārgāja uz citu čempionāta komandu HK Kurbads. Kurbads sastāvā 2017. gadā izcīnīja Latvijas čempiona titulu, taču tad pārcēlās uz HK Zemgale rindām.

2018.—19. gada Optibet hokeja līgas regulārā čempionāta Grundmanis aizvadīja 27 spēles, guva 2 vārtus, izdarīja 7 rezultatīvās piespēles, nopelnīja 91 soda minūti un izdarīja 50 metienus uz vārtiem. 2018.—19. gada Optibet hokeja līgas izslēgšanas kārtas četrās spēlēs izdarīja 6 metienus uz vārtiem un nopelnīja 16 soda metienus. Šajā sezonā kopā ar HK Zemgale/LLU izcīnīja Latvijas čempionāta bronzas medaļu.

2020. gada janvārī saņēma četru gadu diskvalifikāciju par meldonija lietošanu.

## Ārējās saites

## Atsauces
Eugēnija Kerbedža

**Eugenija Kerbedža** (, 1855-1946) bija poļu mecenāte, Riebiņu muižas un Lūznavas muižas īpašniece. Varšavas goda pilsone (1929).  

## Dzīvesgājums
Dzimusi 1855. gadā Pēterburgā lietuviešu izcelsmes inženiera  ģenerālmajora Staņislava Kerbedža (1810—1899) un viņa sievas Marjas, dzimušas Janovskas, ģimenē. Viņas tēvs tajā laikā bija viens no dzelzceļa līnijas Pēterburga—Varšava būvniecības vadītājiem. 
Pēc tēva nāves 1899. gadā viņa kļuva par Riebiņu un Lūznavas muižu īpašnieci. Jau 19. gadsimta beigās viņa lika kapitāli izremontēt Riebiņu muižas pili un tajā pēc 1904. gada izmitināja poļu gleznotājus Staņislavu Maslovski, Marjanu Tšebiņski (Trzebiński), Konradu Kžižanovski un tēlnieci Juliju Stabrovsku. 1905. gadā viņa uzsāka un 1911. gadā pabeidza Lūznavas muižas pils ("sarkanās mājas") būvniecības darbus. Tajā vasaras pavadījis gleznotājs Kazimežs Stabrovskis (1869-1929). 

Kopš 1909. gada pārsvarā dzīvoja Romā. 1914. gadā viņa atdāvināja Varšavas pilsētai ēku publiskās bibliotēkas iekārtošanai, ēkas mākslas skolai un Tautas mākslas muzeja ierīkošanai, kā arī 1915. gadā finansēja psihiatriskās slimnīcas iekārtošanu Drevnicā (*Drewnica*) pie Varšavas. Pēc Pirmā pasaules kara viņai 1929. gadā piešķīra Varšavas goda pilsones nosaukumu.   

Mirusi 1946. gada 10. jūlijā Romā. Apglabāta blakus tēvam Varšavā.

## Apbalvojumi
* Polijas Atdzimšanas ordeņa (*Polonia Restituta*) kavaliera krusts (1923)

## Atsauces
Grāvenheides muiža

[thumb|250px|Grāvenheides muižiņa 1796. gadā ([Broce)]]
[thumb|250px|Grāvenheides muiža pie Juglas ezera ([Voldemārs fon Budbergs-Beninghauzens|V. Budberga glezna, 1780—1781)]]
thumb|250px|Goronsku muižiņa pirms Pirmā pasaules kara
**Grāvenheides muiža** (), vēlāk **Goronska muižiņa**, bija 18. gadsimta vidū baroka stilā celta Rīgas ārpilsētas vasarnīca pie Juglas ezera.
Muižiņā uzturējies Apgaismības laikmeta filozofs Herders (1764—1769).
Tagadējā Juglas apkaimē blakus muižiņas vietai Ūdeļu ielā atrodama agrākās Garonskas ādu fabrikas ēka un daži parka ozoli.

## Vēsture
Ap 1730. gadu Lielās Ģildes vecākais Ernests Heidefogels (*Heydevogel*) uz Biķernieku draudzes novada zemnieka Veļķa zemes izveidoja ārpilsētas muižiņu pie Juglas ezera. 1772. gadā muižā sāka darboties pirmā Rīgas cietes un pūdera manufaktūra, kas lielāko daļu produkcijas eksportēja.
Pēc tam, kad Grāvenheides muižiņu 1810. gadā iegādājās tirgotājs Hermanis Goronskis, 1816. gadā manufaktūrā strādāja vairs tikai viens meistars ar 10 strādniekiem.

1862. gadā Grāvenheides muižiņas īpašnieks bija Jūliuss Goronskis, kam piederēja tuvējā ādu pārstrādes fabrika.

## Apraksts
Muižiņas kungu māja bija neliela vienstāvu baroka stila koka guļbūve ar mansarda stāvu un nošļauptu jumtu. Namam bija nelieli divu vērtņu logi ar stiklojumu svina ietvarā. Ieejas durvju vērtnes bija apšūtas ar dēļiem skujiņā, to gludā plakne krāsota sarkana, profilu daļa — balsināta.

## Literatūra
* Koka Rīga, Rīga, Neputns, 2001, 90., 91., 172. lpp.
* Kaupuža D. Rīgas muižiņas. Latvijas architektūra, Rīga, 2005, 95. lpp.
* Broce J.K. Zīmējumi un apraksti, 2.sējums. Rīga, Zinātne, 1996, 272. lpp.

## Atsauces
Latgaļi (ciems)

**Latgaļi** ir ciems Ogres novada Tomes pagastā. Izvietojies pagasta dienvidaustrumos Ķeguma HES ūdenskrātuves krastā pie autoceļa P85  no pagasta centra Tomes,  no novada centra Ogres un  no Rīgas.

## Atsauces
Lafipa

**AS Lafipa** ir viens no vadošajiem siltumapgādes sistēmu projektēšanas, montāžas un iekārtu tirdzniecības uzņēmumiem Latvijā.

## Vēsture
AS Lafipa ir dibināta 1992. gada 18. augustā. Dibinātāju vidū ir Somijas uzņēmums Finreila OY un Somijas/Zviedrijas uzņēmums Cetetherm OY/AB. AS Lafipa darbības sfēra ir siltumapgāde, galvenie darbības virzieni ir inženierings, tirdzniecība un serviss.

## Tirdzniecība

AS Lafipa piedāvā plašu siltumtehnisko iekārtu klāstu: sūkņus, regulējošo armatūru, automātiku, siltummaiņus, balansējošos vārstus, siltumenerģijas skaitītājus, apkures katlus, akumulācijas tvertnes un gaisa atdalīšanas ierīces.

Nozīmīgākie pārstāvētie ražotāji ir Kamstrup, Kelvion, Alaf Lval, DAB, Flowcon, Flamco, Honeywell, Unical, OUMAN, F.B.R., Qvintus.

## Atsauces
Ūsāni

**Ūsāni** ir ciems Preiļu novada Aglonas pagastā. Izvietojies pagasta rietumu daļā 34 km no novadu centra Preiļiem, 7 km no pagasta centra Aglonas un 241 km no Rīgas.

Apdzīvotā vieta izvietojusies pie autoceļa V762.

Pirms 2009. gadā noslēgtās administratīvi teritoriālās reformas atradās Preiļu rajonā.

1897. gadā katoļu ciemā bija 17 sētas ar 116 cilvēkiem.
## Atsauces
2x2

**2x2** jeb **Divreizdivi** ir sākotnēji Ziemeļamerikā rīkotas sešu dienu nometnes ar mērķi rosināt un veicināt ārpus Latvijas dzimušās latviešu jaunatnes latvisko identitāti. Nosaukums ir atvasināts no reizrēķina ar domu sniegt vairāk nekā minimālās (1x1) latviskās zināšanas. Sākotnēji nosaukums bija Divreizdivi, kas pamazām pārtapa par matemātiskāku 2x2.

Doma par Divreizdivi rīkošanu radās pēc trimdas latviešu 2. Jaunatnes svētkiem Čikāgā 1962. gadā, kur notika pirmais nelielais Divreizdivi seminārs. Divreizdivi idejas autors bija Bruno Rubess Divreizdivi programmas izveidošanā un rīkošanā piedalījās Ģirts Kaugars, Andris Ritmanis, Uldis Nollendorfs, Uldis Streips, Vaira Vīķe-Freiberga.

Pirmā Divreizdivi nometne notika 1964. gadā Ohaio pavalstī. Līdz 1989. gadam nometnes notika katru gadu (parasti vasarā, bet dažreiz arī Ziemassvētku brīvdienās) dažādās vietās ASV, Kanādā, Venecuēlā un Vācijā. Kopš 2015. gada 2x2 notiek Latvijā.

2x2 dalībnieki ir vidusskolu beiguši jaunieši (pirmajos gados — vismaz 16 gadus veci). 2x2 nodarbības notiek interešu grupās, kur vissvarīgākās jomas ir latviešu valoda un literatūra, mūzika, tradīcijas, vēsture un politika. Katru gadu programmā ir dažādas praktiskas darbnīcas, dziedāšana, literārs vakars, ievērojamu personu referāti, balle. Nodarbības vada augstskolu mācībspēki, organizāciju vadītāji, mākslinieki, rakstnieki u.c.

## Ārējās saites
* http://2x2pasaule.lv/ 

## Atsauces
Dzintari (nozīmju atdalīšana)

**Dzintari** var būt:
* Dzintari — Daugavpils pilsētas daļa
* Dzintari — Jūrmalas pilsētas daļa
* Dzintari — dzelzceļa stacija līnijā Rīga—Tukums
* Dzintari — apdzīvota vieta Daugmales pagastā
* Dzintari — apdzīvota vieta Skaņkalnes pagastā

* Dzintara Salaspils pagastā cits nosaukums
* Jāteles Kurmāles pagastā padomjlaika nosaukums
* Širmeļu Birzgales pagastā agrākais nosaukums

## Skatīt arī
* Dzintars
Ocean Surface Topography Mission

***Ocean Surface Topography Mission*** (***OSTM***) jeb ***Jason-2*** ir okeanogrāfijas pavadonis, ASV (NASA, NOAA) un Francijas (CNES) un Eiropas meteoroloģijas organizācijas EUMETSAT kopprojekts. Tas paredzēts okeāna virsmas topogrāfēšanai, globālās okeāna cirkulācijas novērošanai, okeāna un atmosfēras mijiedarbības pētījumiem, globālā klimata prognožu uzlabošanai.

Kosmisko aparātu izgatavoja *[[Thales Alenia Space]]* uz *Proteus* platformas bāzes. Instrumenti bija tādi paši kā 2001. gadā palaistajam *[[Jason-1]]*, bet uzlaboti:
* *Poseidon-3* divu frekvenču altimetrs (izgatavots *CNES*);
* *Advanced Microwave Radiometer* (*AMR*, mikroviļņu radiometrs (*NASA*);
* *DORIS*, doplera sistēmas uztvērējs (*CNES*);
* *Global Positioning System Payload* (*GPSP*), GPS uztvērējs (*NASA*);
* *LRA*, lāzera reflektometra masīvs (*NASA*).

*OSTM* tika palaists  07:46:25 UTC ar nesējraķeti *[[Delta II]]* (konfigurācija *[[Delta-7320-10C]]*, lidojums *D334*) no Vandenberga Gaisa spēku bāzes.

*OSTM* tika ievadīts apļveida orbītā ar augstumu 1336 km un slīpumu 66°. Tas ļauj novērot 95 % no ledus brīvos okeānus, vienu un to pašu apgabalu pārlidojot ik pēc 10 dienām.
2009. gadā *[[Jason-1]]* pārvietots orbītā otrpus Zemei, attiecībā pret *Ocean Surface Topography Mission*.

## Ārējās saites

* OSTM/Jason-2  JPL, 
* Ocean Surface Topography Mission (OSTM) / Jason-2 NOAA, 
* Jason 2, 3 (OSTM) Gunter Dirk Krebs,
Tomes zivjaudzētava

**Tomes zivjaudzētava** ir ciems Ogres novada Tomes pagastā. Izvietojies pagasta dienviddaļā Līčupes krastā  no pagasta centra Tomes,  no novada centra Ogres un  no Rīgas. Apdzīvotā vieta izveidojusies pie 1927. gadā dibinātās un 1929. gadā atklātās valsts centrālās zivju audzētavas "Tome".

## Atsauces
Livdanišķi

**Livdanišķi**, arī **Liudaniškas**, ir ciems Preiļu novada Aglonas pagastā. Izvietojies pagasta rietumu daļā 29 km no novada centra Preiļiem, 9 km no pagasta centra Aglonas un 241 km no Rīgas.

Apdzīvotā vieta izvietojusies nomaļus no vietējas nozīmes autoceļiem, Pakaļņa ezera krastā. Livdanišķu senkapi ir vietējas nozīmes arheoloģijas piemineklis. Apdzīvotāvieta veidojusies ap Ļaudanišķu (*Ljawdoniszki*) pusmuižu.

Pirms 2009. gadā noslēgtās administratīvi teritoriālās reformas atradās Preiļu rajonā.

1897. gadā katoļu viensētā bija 35 cilvēki.
## Atsauces
Jānis Roze

**Jānis Roze** (dzimis , miris ) bija latviešu grāmatizdevējs.

## Biogrāfija
Dzimis Vecpiebalgas pagasta Vecgaigalos rokpeļņa ģimenē. Mācījās Ogrēnu skolā pie brāļiem Kaudzītēm. 1896. gadā pabeidzis mācības Vecpiebalgas draudzes skolā, pēc tam līdz 1906. gadam Cēsīs bija māceklis un spiestuves vadītājs. Pēc spiestuves vadītāja Jāņa Ozola (bija viņa radinieks) nāves viņš kļuva par Ozola grāmatu veikala un izdevniecības vadītāju, amatā līdz 1912. gadam. Tēlojis arī teātrī.

1912. gadā pārcēlās uz dzīvi Rīgā, kur 1914. gadā nodibinājis uzņēmumu "Jānis Roze". 1917. gadā kļuva par spiestuves, grāmatu veikala un apgāda vadītāju. Apgādā izdotas apmēram 750 grāmatas (kopējais metiens sasniedz apmēram 2 miljonus eksemplāru), no kurām vairāk nekā puse bija daiļliteratūra. No 1940. līdz 1941. gadam strādājis Valsts apgādniecību un poligrāfisko uzņēmumu valdē.

 Roze kopā ar sievu un meitu tika deportēts uz Usoļlagu Krievijas PFSR, miris  no tuberkulozes.

1998. gadā Krišjāņa Barona ielā 5, Rīgā, "Jāņa Rozes" telpās atklāta Rozem veltīta piemiņas istaba.

## Atsauces
Jason-3

***Jason-3*** ir okeanogrāfijas pavadonis, ASV NASA, NOAA) un Francijas (CNES) un Eiropas meteoroloģijas organizācijas EUMETSAT kopprojekts. Tas paredzēts okeāna virsmas topografēšanai, globālās okeāna cirkulācijas novērošanai, okeāna un atmosfēras mijiedarbības pētījumiem, globālā klimata prognožu uzlabošanai. Orbītā palaists 2016. gada janvārī.

Kosmisko aparātu izgatavoja *[[Thales Alenia Space]]* uz *Proteus* platformas bāzes. Instrumenti bija tādi paši kā 2008. gadā palaistajam *[[Ocean Surface Topography Mission|Jason-2]]*, bet uzlaboti:
* *Poseidon-3B* divu frekvenču altimetrs (izgatavots *Thales Alenia Space*);
* *DORIS*, doplera sistēmas uztvērējs (*CNES*);
* *Advanced Microwave Radiometer - 2* (*AMR-2*, mikroviļņu radiometrs (*NASA*);
* *Global Positioning System Payload* (*GPSP*), GPS uztvērējs (*NASA*);
* *LRA*, lāzera reflektometra masīvs (*NASA*).
Bez tam uzstādīti vēl divi "pasažieru" instrumenti kā daļa no *Joint Radiation Experiment* (*JRE*), kas mēra kosmiskās telpas ietekmi uz kosmiskā aparāta instrumentiem:
* *CARMEN-3*, mēra lādēto daļiņu plūsmu;
* *Light Particle Telescope* (*LPT*), mēra radiāciju un lādētās daļiņas.

*Jason-3* tika palaists  18:42:18 UTC ar nesējraķeti *[[Falcon 9 v1.1]]* no Vandenberga Gaisa spēku bāzes.

*Jason-3* tika ievadīts apļveida orbītā ar augstumu 1336 km un slīpumu 66°. Tas ļauj novērot 95 % no ledus brīvos okeānus, vienu un to pašu apgabalu pārlidojot ik pēc 10 dienām. Pirmie dati no radara altimetra saņemti 19. martā.

## Atsauces

## Ārējās saites

* Jason-3 JPL, 
* Jason-3  NOAA, 
* Jason-3 CNES, 
* EUMETSAT-3 CNES, 
* Jason 2, 3 (OSTM) Gunter Dirk Krebs,
Berss

**Berss** var būt:

* Īzaks Berss (1886—1970) — Latvijas pedagogs un politiķis;
* Lipmans Berss (*Lipman Bers*; 1914—1993) — Rīgā dzimis amerikāņu matemātiķis.
Maikls

**Maikls** var būt:
* ‎Džordžs Maikls (*George Michael*) — angļu mūziķis (1963—2016);
* ‎Frenks Kērtiss Maikls (*Frank Curtis Michel*) — amerikāņu astrofiziķis (1934—2015).
Voldemārs fon Budbergs-Benninghauzens

**Voldemārs fon Budbergs-Benninghauzens** (, 1740–1784) bija vācbaltu muižnieks un gleznotājs.

## Dzīvesgājums
Dzimis Tallinā 1740. gada 8. oktobrī Turaidas un Tirzas muižnieka Oto Frīdriha fon Budberga-Benninghauzena un viņa sievas Barbaras Vilhelmīnes, dzimušas fon Cimmermanes, ģimenē. Mācījas privāti pie Rīgas Domskolas rektora Johana Gothelfa Lindnera (1754-1757), pēc tam studēja Strasbūrā (1757), ceļoja pa Eiropas valstīm, Leipcigā un Drēzdenē apguva gleznotāja arodu.   

1764. gadā viņš salaulājās ar Ropažu muižas īpašnieka meitu Sofiju Elizabeti Terēziju fon Kampenhauzenu (1748-1805).
1765. gadā apmetās uz pastāvīgu dzīvi Strazdumuižā pie Juglas ezera un Ķieģeļu muižā (*Kegeln*).  
1783. gadā viņu ievēlēja par Valkas apriņķa maršalu, bija Tirzas muižas mantinieks (1784).

Miris Valkā 1784. gada 3. jūlijā. Apglabāts Ropažu muižas kapličā, ko viņš bija projektējis savam sievastēvam.

Attēls:BM07112Am.jpg|Grāvenheides muiža pie Juglas ezera (Voldemārs fon Budbergs-Benninghauzens, 1780-1781)
Attēls:Kampenhauzena kapliča Ropažos 1780.jpg|Kampenhauzena kapliča Ropažos (Broce, 1791)


## Atsauces
Taurīns

**Taurīns** jeb **β-aminoetānsulfoskābe** ir aminogrupu saturoša sulfoskābe, kas sastopama dzīvnieku muskuļaudos. Tā lielos daudzumos ir cilvēka žultī un resnajā zarnā, dažkārt pat sastādot 0,1% no cilvēka ķermeņa masas. Dažreiz taurīnu uzskata par aminoskābi, kuras sastāvā ir sērs, kaut arī šī savienojuma sastāvā ir tikai aminogrupa, nevis karboksigrupa.

Taurīna nosaukums cēlies no latīņu vārda *taurus* — 'vērsis', jo šo vielu 1827. gadā pirmo reizi ieguva vācu zinātnieki  Frīdrihs Tīdemans un Leopolds Gmelins no vērša žults. Vērša žults satur ļoti daudz taurīna, kas tur atrodas savienojumā ar holskābi, ko sauc par tauroholskābi. Dzīvnieku organismā taurīns veidojas no cisteīna, tam dekarboksilējoties un oksidējoties.

Taurīnam ir vairākas būtiskas bioloģiskas lomas. Tas konjugē žultsskābes un darbojas kā antioksidants. Tas ir nepieciešams normālai sirds un asinsrites darbībai, skeleta muskulatūras attīstībai un funkcionēšanai, tīklenei un centrālajai nervu sistēmai. Taurīna bioloģiskā nozīme ir līdzīga glicīna nozīmei. Taurīns ir iekļauts daudzos uztura bagātinātājos un enerģijas dzērienos.

## Atsauces
Gvarāna

**Gvarāna** () jeb **Brazīlijas paulīnija** () ir ziepjkoku dzimtas vīteņaugs, kas dabiski sastopams Amazones baseinā un Brazīlijas tropu mežos. Gvarānai raksturīgas lielas lapas un ziedu ķekari. Tas ir pazīstams pēc tā augļa sēklām, kas ir kafijas pupiņu lielumā. Gvarānas sēklas lieto kā stimulantu. Tā sastāvā ir divreiz vairāk kofeīna nekā kafijas sēklās (aptuveni 2—4,5%).

Gvarānas augļi var būt sarkanās un brūnās krāsās, pašas sēklas ir melnas, bet augļa mīkstums ir balts. Līdzīgi kā citiem kofeīnu saturošajiem augiem gvarānai augstais kofeīna saturs tā sēklās ir veidojies kā toksīns aizsardzībai pret augēdājiem, kas tās varētu apēst.

## Atsauces
Aija Tērauda

**Aija Tērauda** (dzimusi 1982. gada 28. decembrī Rīgā) ir latviešu modele, aktrise un producente, kas dzīvo Losandželosā, Kalifornijā, filmējusies vairākās Holivudas filmās.

## Dzīvesɡājums
Dzimusi 1982. gadā Rīgā. 16 gadu vecumā sāka modeles karjeru Zandas Krancmanes modeļu skolā, strādāja modeļu aģentūrā *Natalie* Rīgā, vēlāk IMM modeļu aģentūrā Milānā, Itālijā. 
Bija redzama uz Latvijas žurnālu Lilit, Santa, Pastaiga, Ieva, Ļubļu, Una vākiem.

### Karjera ASV
Pēc pārcelšanās uz dzīvi ASV strādāja ID modeļu aģentūrā Ņujorkā. Ņujorkā viņa ieguva bakalaura grādu ekonomikā un starptautiskajos pētījumos *City College of New York* (2006 BA), studēja Kolumbijas Universitātē SIPA nodaļā. 
Bija redzama uz žurnālu *Talent in Motion* (novemberis 2011) un *Millennium Magazine* (marts 2012) vākiem.

## Filmogrāfija
Aijas Tēraudas kontā ir lomas filmās "Zirnekļcilvēks 3", "Amerikāņu gangsteri", "Izstarot gaismu", kā arī daudzos citos kino un televīzijas projektos. Viņa filmējās režisora Stīvena Soderberga seriāla "Nikerbokera slimnīca" (*The Knick*) pirmajā sērijā, kurā ir dzirdama arī latviešu valoda.

## Privātā dzīve
Aija Tērauda runā latviešu, krievu un angļu valodās, kā arī itāļu un somu valodās. 
Precējusies divas reizes, viņai bijušas ilgstošas attiecības ar hokejistu Kārli Skrastiņu un ar volejbolistu Aleksandru Samoilovu.
2013. gada decembrī Aija Tērauda Losandželosā apprecējās ar amerikāņu filmu producentu, rakstnieku un režisoru Dereku Estlinu Pērvisu (*Purvis*). Aijai un Derekam ir viens dēls — Dorians Emersons Pērviss (2014).

## Atsauces

## Ārējās saites
* Aijas Tēraudas mājaslapa

* 
*
Nikolajs Skangels

**Nikolajs Skangels** ( — ) bija latviešu uzņēmējs un politiķis. Bijis Latvijas Satversmes sapulces deputāts, Rēzeknes pilsētas galva no 1932. līdz 1935. gadam.

## Dzīvesgājums
Dzimis  Makašēnu pagastā zemnieka Donāta Skangeļa ģimenē. Mācījās Rēzeknes pilsētas skolā.

Skangels strādāja par Maltas pagasta darbveža palīgu, no 1899. līdz 1902. gadam bija Rēzeknes miertiesneša kancelejas darbinieks. 1900. gadā kļuva par kantoristu Zīlānu dzelzceļa ekspluatācijas iecirknī, pēc tam bija vecākais strādnieks remontdarbos dzelzceļa iecirknī. 1903. gadā bija noliktavu un darbu pārzinis Daugavas tilta būvdarbos pie Krustpils. 1904. gadā bija vecākais darbu pārzinis Volhovas tilta būvdarbos Pēterburgas guberņā.

1920. gadā ievēlēts Latvijas Satversmes sapulcē no Latgales Poļu mazsaimnieku un mazgruntnieku savienības saraksta. Amatā bija līdz 1922. gadam. No 1932. līdz 1935. gadam bija Rēzeknes pilsētas galva. Pēc 1935. gada nodarbojās ar uzņēmējdarbību, Skangelam piederēja Makašēnu pagastā reģistrēts linu un kaņepju uzpirkšanas uzņēmums.

1941. gada 14. jūnija deportācijas laikā viņu Makašēnu pagastā apcietināja un deportēja uz Vjatlagu, kur viņš miris .

## Apbalvojumi
Apbalvots ar Aizsargu Nopelnu krustu.

## Atsauces
Tirenns

**Anrī de la Tūrs d'Overņs, vikonts de Tirenns** (, dzimis , miris ) bija Francijas maršals no 1643. gada un ģenerālmaršals (*maréchal général des camps et armées du roi*) no 1660. gada karaļu Luija XIII un Luija XIV laikā.

Dienestā no 1625. gada. Karoja Francijas pusē Trīsdesmitgadu karā (1618—48), Frondā (karaļa Luija XIV pusē, 1635—59), franču-spāņu karā (1635—59), Devolūcijas karā (1667—68). Kritis franču—nīderlandiešu kara (1672—78) laikā.

## Ārējās saites